CELEX: 32016D1674
Language: bg
Date: 2016-09-15 00:00:00
Title: Решение за изпълнение (ЕС) 2016/1674 на Комисията от 15 септември 2016 година за освобождаване на доставката на електроенергия и газ на дребно в Германия от прилагането на Директива 2014/25/ЕС на Европейския парламент и на Съвета (нотифицирано под номер С(2016) 5779) (Текст от значение за ЕИП)

17.9.2016   
            
            
               BG
            
            
               Официален вестник на Европейския съюз
            
            
               L 253/6
            
         РЕШЕНИЕ ЗА ИЗПЪЛНЕНИЕ (ЕС) 2016/1674 НА КОМИСИЯТА
   от 15 септември 2016 година
   за освобождаване на доставката на електроенергия и газ на дребно в Германия от прилагането на Директива 2014/25/ЕС на Европейския парламент и на Съвета
   
      
         (нотифицирано под номер С(2016) 5779)
      
   
   (само текстът на немски език е автентичен)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2014/25/ЕС на Европейския парламент и на Съвета от 26 февруари 2014 г. относно възлагането на поръчки от възложители, извършващи дейност в секторите на водоснабдяването, енергетиката, транспорта и пощенските услуги и за отмяна на Директива 2004/17/ЕО (1), и по-специално член 34, параграф 3 от нея,
   като взе предвид искането, подадено от сдружението на предприятия в германските сектори на енергетиката и водоснабдяването Bundesverband der Energie- und Wasserwirtschaft e.V. (наричано по-нататък „BDEW“) по електронна поща на 21 март 2016 г.,
   след като се консултира с Консултативния комитет за обществени поръчки,
   като има предвид, че:
   1.   ФАКТИ
   
   
               (1)
            
            
               На 21 март 2016 г. BDEW изпрати по електронна поща искане до Комисията в съответствие с член 35 от Директива 2014/25/ЕС (наричано по-нататък „искането“).
            
         
               (2)
            
            
               Искането, подадено от BDEW, сдружение, което представлява предприятия в германските сектори на енергетиката и водоснабдяването, които се считат за възложители по смисъла на член 4 от Директива 2014/25/ЕС, се отнася до следните дейности, както е описано в искането:
               
                           а)
                        
                        
                           доставка на електроенергия на дребно за клиенти, чието потребление на електроенергия се записва чрез уреди за измерване на потреблението (registrierende Leistungsmessung — наричани по-нататък „клиенти с RLM“), и клиенти, чието потребление на електроенергия се начислява на базата на стандартен товаров профил (СТП) (наричани по-нататък „клиенти със СТП“), с изключение на клиенти със СТП, снабдявани при условията на основна доставка, определени със закон, и на пазара на електроенергия за отопление;
                        
                     
                           б)
                        
                        
                           доставка на газ на дребно за клиенти с RLM и клиенти със СТП, с изключение на онези, които се снабдяват при условията за основна доставка, определени със закон.
                        
                     
         
               (3)
            
            
               Искането беше придружено от становище на Bundeskartellamt (германската федерална служба за защита на конкуренцията, наричана по-нататък „BKartA“) от 11 декември 2015 г. (наричано по-нататък „становището“). В това становище BKartA оценява пазарите за доставка на електроенергия и газ на дребно и достига до заключението, че са изпълнени условията за освобождаване на доставките на електроенергия и газ на дребно за клиенти с RLM и със СТП.
            
         2.   ПРАВНА РАМКА
   
   
               (4)
            
            
               Директива 2014/25/ЕС се прилага за възлагането на поръчки за извършване на дейности, свързани с доставка на електроенергия и газ на дребно, освен ако тази дейност не е освободена съгласно член 34 от посочената директива.
            
         
               (5)
            
            
               В член 34 от Директива 2014/25/ЕС се предвижда, че поръчките, предназначени да способстват за осъществяването на някоя от дейностите, за които се прилага директивата, не попадат в обхвата на директивата, ако държавата членка, в която се извършва дейността, тя е изложена пряко на конкуренцията на пазари, достъпът до които не е ограничен. Прякото излагане на конкуренция се оценява въз основа на обективни критерии, като се отчитат особените характеристики на съответния сектор.
            
         3.   ОЦЕНКА
   
   3.1.   Свободен достъп до пазара
   
   
               (6)
            
            
               Достъпът се счита за неограничен, ако държавата членка е въвела и прилага съответното законодателство на Общността относно отварянето на даден сектор или на част от него. Въпросното законодателство е изброено в приложение III към Директива 2014/25/ЕС. За сектора на електроенергията то включва Директива 2009/72/ЕО на Европейския парламент и на Съвета (2). За сектора на природния газ то включва Директива 2009/73/ЕО на Европейския парламент и на Съвета (3).
            
         
               (7)
            
            
               Германия е транспонирала Директива 2009/72/ЕО и Директива 2009/73/ЕО в националния Закон за енергийната промишленост — Energiewirtschaftsgesetz (наричан по-нататък „EnWG“). Продажбата на електроенергия и газ е регулирана в част 4, член 36 и сл. от EnWG. Германската наредба за основната доставка на електроенергия — Stromgrundversorgungsverordnung (наричана по-нататък „StromGVV“) (4), и Наредбата за основната доставка на газ — Gasgrundversorgungsverordnung (наричана по-нататък „GasGVV“) (5), също съдържат специални задължителни разпоредби за продажбата на електроенергия и газ. Следователно и в съответствие с член 34, параграф 1, следва да се счита, че на цялата територия на Федерална република Германия достъпът до пазара не е ограничен.
            
         3.2.   Пряко излагане на конкуренция
   
   
               (8)
            
            
               Прякото излагане на конкуренция следва да се оценява въз основа на различни показатели, като нито един от тях не е определящ сам по себе си. По отношение на пазарите, за които се отнася настоящото решение, пазарният дял на основните участници на даден пазар представлява един от критериите, които следва да се вземат предвид. С оглед на характеристиките на засегнатия пазар под внимание следва да бъдат взети и допълнителни критерии.
            
         
               (9)
            
            
               Въпреки че в някои случаи може да се предвижда по-тясно или по-широко определяне на пазара, точното определяне на съответния пазар може да остане отворено за целите на настоящото решение, доколкото резултатът от анализа остава непроменен, независимо дали се основава на тясно, или широко определяне.
            
         
               (10)
            
            
               Настоящото решение не засяга прилагането на правилата за конкуренцията и други области на правото на Съюза. По-специално критериите и методологията, използвани за оценка на прякото излагане на конкуренция съгласно член 34 от Директива 2014/25/ЕС, не са непременно идентични с използваните за извършване на оценка съгласно член 101 или член 102 от Договора или съгласно Регламент (ЕО) № 139/2004 на Съвета (6). Тази гледна точка също така бе потвърдена в неотдавнашно решение на Общия съд (7).
            
         
               (11)
            
            
               Следва да се отчете фактът, че целта на настоящото решение е да се установи дали услугите, посочени в искането, са изложени на такова равнище на конкуренция (на пазари, достъпът до които не е ограничен по смисъла на член 34 от Директива 2014/25/ЕС), което ще гарантира, че и при липсата на дисциплината, наложена от подробните правила за възлагане на обществени поръчки, определени в Директива 2014/25/ЕС, възлагането на поръчки за изпълнение на посочените дейности ще се извършва по прозрачен недискриминационен начин въз основа на критерии, които позволяват на купувачите да намерят решението, което е икономически най-изгодното като цяло.
            
         3.2.1.   Съответни продуктови пазари
   
   3.2.1.1.   Доставка на електроенергия на дребно
   
   
               (12)
            
            
               Като се имат предвид прецедентите на Комисията, съответният продуктов пазар за доставка на електроенергия на дребно е пазарът на електроенергия на дребно (8). По отношение на доставката на електроенергия на крайни потребители Комисията прави разлика между доставка за малки клиенти (частни битови клиенти, малки предприятия) и доставка за големи промишлени потребители, присъединени към мрежи под високо и средно напрежение (промишленост и големи търговски потребители) (9). Това разграничение е свързано с различните изисквания и профили от гледна точка на търсенето и на различните услуги и технологии от гледна точка на предлагането (10).
            
         
               (13)
            
            
               Подобно на Комисията, BKartA също прави разграничение между малки и големи клиенти при доставката на електроенергия въз основа на различното им поведение като потребители (11). По този начин BKartA прави разграничение между клиенти, чието потребление на електроенергия се записва чрез уреди за измерване на потреблението („клиенти с RLM“), и клиенти, чието потребление на електроенергия се начислява въз основа на стандартен товаров профил („клиенти със СТП“).
            
         
               (14)
            
            
               Клиентите с RLM имат годишно потребление повече от 100 MWh и следователно като правило представляват промишлени или големи търговски потребители (12). Поради високите разходи, свързани с RLM, това е оправдано едва след като бъдат достигнати високи обеми на потребление. Използването на електроенергията като производствен и разходен фактор е специфично за клиентите с RLM. За тази група клиенти използването на електроенергията е специфичен производствен и разходен фактор в собственото им производство. По своята същност търсенето е ориентирано и структурирано по различен начин от това на клиентите със СТП (13).
            
         
               (15)
            
            
               Клиентите със СТП са потребители на електроенергия с относително ниски обеми на потребление. Съществуват битови клиенти (с потребление до 10 000 KWh годишно) и малки фирми (с годишно потребление на електроенергия до 100 MWh) по смисъла на раздел 3, параграф 22 от германския Закон за енергийната промишленост (EnWG), които купуват електроенергия основно за лично потребление в дома или за лично потребление за професионални, селскостопански или стопански цели (14).
            
         
               (16)
            
            
               BKartA определя три допълнителни отделни продуктови пазара за снабдяване на клиентите със СТП (15):
               
                           а)
                        
                        
                           пазар за доставка за клиенти със СТП при общите условия и по общите тарифи в съответствие с членове 36 и 38 от EnWG (16), тъй като основната и допълнителната доставка представляват почти изцяло законоустановен и разработен продукт. Договорът за основна доставка за клиентите със СТП не се договаря между страните; вместо това договорът влиза в сила между крайния клиент и законоустановения доставчик в съответствие с член 2, параграф 2 от германската Наредба за основната доставка на електроенергия (StromGVV) веднага щом започне потреблението на електроенергия;
                        
                     
                           б)
                        
                        
                           пазар за доставка за клиенти със СТП, необхванати от общите условия и тарифи (клиенти със специален договор), за които са разработени разграничими разлики в цените в сравнение с тези за клиентите с основна доставка (17);
                        
                     
                           в)
                        
                        
                           пазар за снабдяване на клиенти със СТП, за които се прилагат общите условия и тарифи за електроенергия за отопление на помещения (пазар на електроенергия за отопление), чието търсене търпи значителни колебания в зависимост от периода на годината, но е в много по-големи обеми в пиковите периоди, отколкото при битовата електроенергия, и води до значителни разлики в цените, което изключва заместване от другите посочени продукти (18).
                        
                     
         
               (17)
            
            
               Искането обхваща пазара за снабдяване с електроенергия на клиенти с RLM и клиенти със СТП със специални договори. В искането не се обхващат пазарът за основна доставка със СТП и пазарът на електроенергия за отопление, на които според становището на BKartA не са изпълнени условията за освобождаване.
            
         3.2.1.2.   Доставка на газ на дребно
   
   
               (18)
            
            
               Комисията разграничава следните пазари: доставка на природен газ за i) малки клиенти (включително домакинства) и ii) големи клиенти, които са разделени на големи промишлени клиенти и електроцентрали (19).
            
         
               (19)
            
            
               При определянето на пазара BKartA поставя акцент върху етапите на доставка и прави разграничение между снабдяване на големи и малки клиенти с природен газ, като разделя пазарите за доставка за клиенти с RLM и клиенти със СТП (20). Клиентите с RLM имат годишно потребление от повече от 1,5 GWh, докато клиентите със СТП имат годишно потребление до 1,5 GWh (21).
            
         
               (20)
            
            
               Като се отклонява от предишната си практика на вземане на решения по отношение на клиентите със СТП, понастоящем BKartA прави допълнително разграничение — както в сектора на електроенергията — между:
               
                           а)
                        
                        
                           основна и допълнителна доставка за клиенти със СТП (пазар за основна доставка); и
                        
                     
                           б)
                        
                        
                           доставка за клиенти със СТП въз основа на специални договори (пазар за специални договори) (22).
                        
                     
         
               (21)
            
            
               Разграничаването между тези два пазара се основава на факта, че основната и допълнителната доставка включват в действителност всеобхватно задължение за сключване на договор (23). Основният доставчик е длъжен да снабдява битовите клиенти, като сроковете и условията на доставката са определени със закон в повечето случаи. В допълнение към това съществува значителна разлика в цените между основната доставка и доставката въз основа на специални договори (24).
            
         
               (22)
            
            
               Искането обхваща пазара за снабдяване с газ на клиенти с RLM и клиенти със СТП със специални договори.
            
         
               (23)
            
            
               С оглед на фактите, разгледани в съображения 12—21, с цел да се прецени дали са изпълнени условията, определени в член 34 от Директива 2014/25/ЕС, и без да се засяга прилагането на други разпоредби от правото на Съюза, съответните продуктови пазари са следните:
               
                           а)
                        
                        
                           доставка на електроенергия на дребно за клиенти с RLM;
                        
                     
                           б)
                        
                        
                           доставка на електроенергия на дребно за клиенти със СТП със специални договори;
                        
                     
                           в)
                        
                        
                           доставка на газ на дребно за клиенти с RLM;
                        
                     
                           г)
                        
                        
                           доставка на газ на дребно за клиенти със СТП със специални договори.
                        
                     
         3.2.2.   Съответни географски пазари
   
   3.2.2.1.   Доставка на електроенергия на дребно
   
   
               (24)
            
            
               В своето Решение M.5496 Vattenfall/Nuon Energy (25) Комисията установи, че пазарът за големи клиенти (или клиенти с RLM) в Германия е национален, като същевременно той би могъл да бъде регионален за малки клиенти и домакинства (или клиенти със СТП) в зависимост от размера на дистрибутора. Тя обаче в крайна сметка остави отворено точното определяне на съответния географски пазар. В своето Решение M. 7778 — Vattenfall/Engie/GASAG (26), Комисията отново обсъди въпроса, дали пазарът за доставка на електроенергия на дребно за малки клиенти, както и за доставка на газ на дребно за малки клиенти в Германия следва да бъде определен като регионален, като накрая остави определянето на двата пазара отворено.
            
         
               (25)
            
            
               BKartA установява, че пазарът за доставка на електроенергия на дребно е национален както за клиентите с RLM, така и за клиентите със СТП. В последния случай федералната служба се отклонява от предходното си определяне на пазара, свързано с мрежата, предвид промяната в конкурентните условия при клиентите със специални договори, за които понастоящем е наличен широк кръг от доставчици, сред които могат да избират.
            
         
               (26)
            
            
               Въпреки че мнозинството от регионални доставчици, които предлагат специални договори за клиенти със СТП, са регионално ориентирани, значителен (и нарастващ) брой доставчици търгуват извън своята собствена установена зона за доставка. 4 % от всички доставчици, представляващи повече от 30 дружества, извършват доставка за клиенти в 251—500 зони от мрежата, т.е. в цялата страна. Други 56 предприятия осъществяват дейност в повече от 500 зони от мрежата, като обхващат цялата държава.
            
         
               (27)
            
            
               За да се прецени дали са изпълнени условията, определени в член 34 от Директива 2014/25/ЕС, и без да се засяга прилагането на други разпоредби от правото на Съюза, съответният географски пазар за доставка на електроенергия на дребно се разглежда като национален за клиентите с RLM и клиентите със СТП със специални договори. Дори ако оценката е насочена към регионалното равнище, на пазара за доставка на електроенергия на дребно за малки клиенти ще съществуват сравними конкурентни ограничения.
            
         3.2.2.2.   Доставка на газ на дребно
   
   
               (28)
            
            
               В своето Решение M.5467 RWE/Essent (27) Комисията установи, че има доказателства, които подкрепят факта, че пазарът за доставка на газ на дребно е регионален. Тя обаче в крайна сметка остави отворено точното определяне на съответния географски пазар.
            
         
               (29)
            
            
               BKartA установява, че пазарът за доставка на електроенергия на дребно е национален както за клиентите с RLM, така и за клиентите със СТП. Като се отклонява от предходното си определяне на пазара, свързано с мрежата, BKartA отбелязва промените в конкурентните условия за клиентите с RLM и клиентите със СТП със специални договори, за които понастоящем е наличен широк кръг от доставчици, сред които могат да избират.
            
         
               (30)
            
            
               В решението си относно сливането на EWE/VNG (28) BKartA разглежда подробно рамковите условия за сектора на природния газ, като провежда редица пазарни проучвания в контекста на процедурата. Федералната служба достига до заключението, че доставката за клиенти с RLM е на национално равнище и вече не е свързана с мрежата или с област на пазара. BKartA установява, че бързо навлизащата конкуренция прониква в традиционните области на разпределение. По отношение на клиентите със СТП BKartA също достига до заключението, че пазарът е национален. Клиентите със СТП разполагат с достатъчен брой доставчици, сред които могат да избират (средно около 10), чиито максимални цени не надвишават с повече от 10 % най-ниската ставка. Въпреки че повечето доставчици на газ са регионално ориентирани, повече от 50 (или 7 %) осъществяват дейност на национално равнище.
            
         
               (31)
            
            
               За да се прецени дали са изпълнени условията, определени в член 34 от Директива 2014/25/ЕС, и без да се засяга прилагането на други разпоредби от правото на Съюза, в настоящото решение Комисията ще счита, че съответният географски пазар за доставка на газ на дребно е национален за клиентите с RLM и клиентите със СТП със специални договори. Дори ако оценката е насочена към регионалното равнище, на пазара за доставка на газ на дребно за малки клиенти ще съществуват сравними конкурентни ограничения.
            
         3.2.3.   Анализ на пазара
   
   3.2.3.1.   Доставка на електроенергия на дребно
   
   
               (32)
            
            
               Общият обем на потреблението на електроенергия в Германия е следният според съвместен мониторингов доклад на германската национална регулаторна агенция Bundesnetzagentur (наричана по-нататък „BNetzA“) и BKartA (наричан по-нататък „мониторинговият доклад“):
               
                            
                        
                        
                           2012 г. (29)
                           
                        
                        
                           2013 г. (30)
                           
                        
                        
                           2014 г. (31)
                           
                        
                     
                           Общ обем на потреблението (в TWh)
                        
                        
                           512,0
                        
                        
                           510,6
                        
                        
                           497,8
                        
                     
                           от който от промишлени и търговски предприятия
                        
                        
                           377,2
                        
                        
                           372,9
                        
                        
                           367,3
                        
                     
                           от който от битови клиенти (32)
                           
                        
                        
                           124,5
                        
                        
                           126,1
                        
                        
                           120,2
                        
                     
                           от който използвани резерви
                        
                        
                           10,3
                        
                        
                           11,6
                        
                        
                           10,3
                        
                     
         
               (33)
            
            
               По отношение на разпределянето на продажбите между всички клиенти на германския пазар заявителят е предоставил данни, базирани на годишните данни за доставчиците на електроенергия за 2012 г. От тях е видно, че общият пазарен дял на четирите най-големи дружества е приблизително 41,6 %. Двата най-големи доставчика, RWE и E.ON, не подлежат на правилата за възлагане на обществени поръчки.
            
         
               (34)
            
            
               Съгласно мониторинговия доклад за 2015 г. проучените доставчици на електроенергия са продали общо приблизително 268 TWh електроенергия на клиенти с RLM на територията на цяла Германия. Приблизително 88 TWh са продадени от четирите най-големи предприятия (RWE, Vattenfall, EnBW и E.ON) на пазара за клиенти с RLM. Това води до общ пазарен дял на четирите най-големи предприятия на този пазар от приблизително 33 % (33).
            
         
               (35)
            
            
               През 2014 г. на клиенти със СТП със специални договори са продадени общо приблизително 103 TWh, което съответства на 64 % от общия обем, продаден на клиенти със СТП (34). През 2014 г. кумулативните продажби на четирите най-големи предприятия възлизат на приблизително 37 TWh, което води до общ пазарен дял на четирите най-големи предприятия от приблизително 36 % (35).
            
         
               (36)
            
            
               Пазарните дялове на по-големите членове на BDEW, които могат да бъдат считани за възложители, са предоставени от заявителя в поверително приложение към искането. Тези пазарни дялове са […] за доставка за клиенти с RLM и […] за доставка за клиенти със СТП.
            
         
               (37)
            
            
               Както е видно от постоянната практика при решенията на Комисията съгласно член 30 от Директива 2004/17/ЕО на Европейския парламент и на Съвета (36), Комисията счита, че по отношение на доставката на електроенергия общият пазарен дял на трите най-големи предприятия е бил съотносим. В Решение 2010/403/ЕС на Комисията (37) съвкупните пазарни дялове на трите най-големи дружества за продажба на електроенергия на дребно в Италия са били 43,89 %. В Решение 2007/706/ЕС на Комисията (38) относно Швеция този пазарен дял е 43 %. В настоящия случай пазарният дял на трите най-големи дружества за продажба на дребно на германския пазар на електроенергия е 36,8 %.
            
         
               (38)
            
            
               Броят на доставчиците, осъществяващи дейност на германския пазар на електроенергия, е голям. В своето становище BKartA отбелязва, че повече от 50 доставчици осъществяват дейност в 82 % от всички зони от мрежата. Средно крайните клиенти в Германия (които включват както клиенти с RLM, така и клиенти със СТП) могат да избират от 106 доставчици в своята зона от мрежата (39).
            
         
               (39)
            
            
               Допълнително доказателство за ефективната конкуренция е големият процент на клиентите, които при възможност сменят своите доставчици на електроенергия. Равнището на промяна на доставчика сред клиентите с RLM (промишлени и търговски клиенти) през 2014 г. е приблизително 11 %. Равнището на промяна на доставчика сред промишлените и търговските клиенти е останало като цяло постоянно от 2006 г. насам (40). За смяната на доставчика на електроенергия не се начисляват разходи.
            
         
               (40)
            
            
               От друга страна броят на сменилите доставчика си при клиентите със СТП е нараснал значително от 2006 г. насам и възлиза на 3,8 милиона (41). Процентът на битовите клиенти с договор за основна доставка през 2014 г. е 32,8 %, което означава, че 67,2 % от битовите клиенти са сменили договора си за доставка на електроенергия поне веднъж и следователно са преминали към специален договор (42).
            
         
               (41)
            
            
               Свидетелство за нарастването на ефективността на конкуренцията също така е намаляващото значение на основните доставчици като възложители. Те продължават обаче да имат доминираща роля при битовите клиенти: през 2014 г. 43 % са имали специален договор с основния местен доставчик. 32,8 % от битовите клиенти са имали класически договор за основна доставка (2012 г.: 36,7 %). 24 % от всички клиенти са снабдявани от предприятие, различно от основния доставчик (2012 г.: 20,1 %) (43). Ситуацията е различна при търговските и промишлените доставчици със специални договори. От общия обем, доставен на клиенти с RLM, през 2014 г. приблизително 66 % са доставени по договори за доставка с доставчик, различен от основния местен доставчик, и приблизително 34 % — по специални договори с основния доставчик. По-малко от 1 % от клиентите с RLM имат договор за основна доставка, така че основната доставка има много ограничена роля.
            
         
               (42)
            
            
               През 2014 г. пазарите за продажба на електроенергия на едро в Германия се характеризират с висока ликвидност. Успоредно с двустранната извънборсова търговия на едро, ключова роля изпълняват и енергийните борси. Те създават надежден форум за търговия и същевременно дават важни ценови сигнали на участниците на пазара в други електроенергийни сектори.
            
         
               (43)
            
            
               През 2014 г. ликвидността на спот и фючърсните пазари нарасна. Обемът на търговията за ден напред на EPEX SPOT (44) и EXAA (45) нарасна от 254 TWh през 2013 г. на 269 TWh през 2014 г. Обемът на търговията в рамките на деня на EPEX SPOT нарасна с 30 %. Обемът на търговията с фючърсни договори за електроенергия на EEX се повиши с 21 % от 669 TWh на 812 TWh. От друга страна беше отбелязан спад със 17 % в обема на търговията с фючърси чрез брокерски платформи. През 2014 г. чрез брокерските платформи бяха сключени фючърсни договори за електроенергия с общ обем от близо 4 500 TWh (46). Високата ликвидност на пазара на едро улеснява навлизащите на пазара на дребно да се конкурират например с установени участници, които имат свой собствен производствен капацитет.
            
         
               (44)
            
            
               В средните цени на едро имаше допълнително понижение през 2014 г. В средните цени на спот пазарите беше регистрирано ежегодно намаление от около 13 %. Средното дневно ценово отклонение беше по-малко при сравнение между отделните години. Цените на фючърсите за електроенергия също се понижиха през 2014 г. Достигайки 35,09 EUR за MWh, средната годишна цена на годишния фючърс върху индекса Феликс за базов товар (Phelix Base Year Future) се понижи с малко повече от 10 % спрямо предходната година. Средната годишна цена на годишния фючърс върху индекса Феликс за пиков товар (Phelix Peak Year Future) беше 44,40 EUR за MWh — половината от стойността за 2008 г.
            
         
               (45)
            
            
               Що се отнася до цените на електроенергията, Германия има едни от най-високите цени в ЕС за битови клиенти (47). Това се дължи до голяма степен на факта, че цената на електроенергията се влияе от данъците, вноските за социално осигуряване и налозите. Цената преди данъци е в средния диапазон за ЕС. За промишлени клиенти равнището на цените, включващи данъци, е по-високо от средното за ЕС—28, но под средното, ако бъдат изключени данъците (48).
            
         3.2.3.2.   Доставка на газ на дребно
   
   
               (46)
            
            
               Според анализа, извършен от BNetzA и BKartA в сектора за доставка на газ на дребно, през 2014 г. са продадени приблизително 391 TWh газ на клиенти с RLM (включително продажби на захранвани с газ електроцентрали). Кумулативните продажби на трите най-големи предприятия възлизат на 123 TWh. Следователно общият пазарен дял на тези предприятия е приблизително 32 % от клиентите с RLM (49).
            
         
               (47)
            
            
               Според анализа, извършен в сектора за доставка на газ на дребно, през 2014 г. са продадени приблизително 321 TWh газ на клиенти със СТП. От тях продажбите по специални договори възлизат на 261 TWh, а продажбите по договори за основна доставка възлизат на 60 TWh. Кумулативните продажби на трите най-големи предприятия по отношение на продажбите на клиенти на СТП възлизат на приблизително 71 TWh, като около 6 TWh от тях сa доставени по специални договори. Това води до общ пазарен дял на трите най-големи предприятия по отношение на продажбите от приблизително 19 % за клиенти със СТП със специални договори и 22 % за клиенти със СТП (50).
            
         
               (48)
            
            
               Пазарните дялове на по-големите членове на BDEW, които могат да бъдат считани за възложители, са предоставени от заявителя в поверително приложение към искането. Тези пазарни дялове са […] за доставка за клиенти с RLM и […] за доставка за клиенти със СТП.
            
         
               (49)
            
            
               Налице е голямо разнообразие на доставчици на пазара за крайни клиенти в сектора на природния газ. На разположение на клиентите има повече от 50 доставчици на газ в почти 74 % от мрежите (51). Ако се вземат предвид само битовите клиенти (клиенти със СТП), те получават доставка от 50 или повече доставчици на газ в почти 60 % от зоните от мрежата (52). Разнообразието на доставчици се увеличи през последните години.
            
         
               (50)
            
            
               Равнището на промяна на доставчика сред клиентите със СТП (промишлени и търговски клиенти) през 2014 г. е малко под 12 % и е стабилно през последните години (53). Сред клиентите със СТП (битови клиенти) общият брой на клиентите, които сменят своите доставчици, е останал стабилен в сравнение с предходната година. Клиентите със СТП със специални договори по определение вече са сменили доставчика си поне веднъж с цел получаване на основна доставка (54).
            
         
               (51)
            
            
               През 2014 г. 19 % от битовите клиенти са получавали доставки на газ от доставчик, различен от основния доставчик. Малко под 57 % от битовите клиенти са получавали доставка от своя основен доставчик на газ по специален договор. 24 % от обема на природния газ, доставян на битови клиенти, са продадени по основен договор (55). При все това основните доставчици имат малка роля сред клиентите с RLM (промишлени и търговски клиенти) със специални договори. От общия обем, доставен на клиенти с RLM, през 2014 г. 67 % са доставени по договори за доставка с доставчик, различен от основния местен доставчик, и само 33 % — по специални договори с основния доставчик. По-малко от 1 % от клиентите с RLM имат договор за основна доставка (56).
            
         
               (52)
            
            
               През 2014 г. ликвидността на пазарите на природен газ на едро в Германия допълнително се е увеличила. Несъмнено най-големият дял от търговията с природен газ на едро е в резултат на двустранни сделки, които са извънборсови („извънборсова търговия“ — OTC). Предимството на двустранната търговия се състои в това, че тя може да се извършва по гъвкав начин, т.е. по-специално без да се налага да се прибягва до ограничен набор от договори. Брокерските услуги, осъществявани чрез брокерски платформи, имат важна роля в извънборсовата търговия. При двустранната търговия на едро е отбелязано съществено увеличение. Общият обем през 2014 г. на търговските сделки с природен газ, сключени на брокерски платформи с Германия като зона за доставка, възлиза на 3 000 TWh. Това съответства на увеличение с 15 %. Борсово търгуваните обеми природен газ на спот пазара са се увеличили повече от два пъти през 2014 г. и са били около 129 TWh. Това съответства на пет пъти обема на спот пазара през 2012 г. Обемът на фючърсните договори е нараснал от 29 TWh през 2013 г. до 83 TWh през 2014 г. (57)
               
            
         
               (53)
            
            
               2014 г. се характеризира със значително по-ниски цени на природния газ на едро. Дневните референтни цени, изчислени от EEX, са се понижили с около 22 % (средна годишна стойност), а средната трансгранична цена, изчислена от BAFA (Федерална служба по икономика и контрол върху износа), е намаляла с 15 %. Този спад в цените се отдава като цяло на спада в потреблението на газ в Германия и Европа.
            
         
               (54)
            
            
               Цените на природния газ са много близки до средните за ЕС както за битови, така и за промишлени клиенти (58).
            
         4.   ЗАКЛЮЧЕНИЯ
   
   
               (55)
            
            
               Ситуацията по отношение на доставката на електроенергия на дребно на клиенти с RLM и клиенти със СТП със специални договори в Германия може да бъде обобщена по следния начин: общите пазарни дялове на трите най-големи дружества за доставка на дребно са ниски, процентът на сменилите доставчика си клиенти е задоволителен, няма контрол върху цените за крайния потребител и ликвидността на пазара на едро е висока. В становището си BKartA посочва, че тези пазари са пряко изложени на конкуренция.
            
         
               (56)
            
            
               С оглед на факторите, разгледани в съображения 32—45, условието за пряко излагане на конкуренция, определено в член 34, параграф 1 от Директива 2014/25/ЕС, следва да се счита за изпълнено по отношение на доставката на електроенергия на дребно за клиенти с RLM и клиенти със СТП със специални договори на цялата територия на Федерална република Германия.
            
         
               (57)
            
            
               Ситуацията по отношение на доставката на природен газ на дребно на клиенти с RLM и клиенти със СТП със специални договори в Германия може да бъде обобщена по следния начин: общите пазарни дялове на трите най-големи дружества за доставка на дребно са ниски, процентът на сменилите доставчика си клиенти е задоволителен, няма контрол върху цените за крайния потребител и ликвидността на пазара на едро е висока. В становището си BKartA посочва, че тези пазари са пряко изложени на конкуренция.
            
         
               (58)
            
            
               С оглед на факторите, разгледани в съображения 46—54, условието за пряко излагане на конкуренция, определено в член 34, параграф 1 от Директива 2014/25/ЕС, следва да се счита за изпълнено по отношение на доставката на природен газ на дребно за клиенти с RLM и клиенти със СТП със специални договори на територията на Федерална република Германия.
            
         
               (59)
            
            
               Настоящото решение се основава на правната и фактическата обосновка в периода от март 2016 г. до май 2016 г., както е посочено в предоставената от заявителя и от BKartA информация. То може да бъде преразгледано, ако условията за прилагане на член 34 от Директива 2014/25/ЕС вече не се изпълняват вследствие на съществени промени в правното и фактическото положение.
            
         
               (60)
            
            
               Тъй като някои услуги, свързани с доставката на електроенергия (59) и газ (60) на дребно, продължават да бъдат предмет на Директива 2014/25/ЕС, се припомня, че обществените поръчки, обхващащи няколко дейности, следва да се разглеждат в съответствие с член 6 от същата директива. Това означава, че когато даден възложител участва в „смесена“ обществена поръчка, т.е. поръчка, използвана за подпомагане както на изпълнението на дейностите, освободени от прилагането на Директива 2014/25/ЕС, така и на дейностите, които не са освободени от нейното прилагане, следва да се обърне внимание на дейностите, за които поръчката е била първоначално предназначена. В случай на такава смесена обществена поръчка, чието основно предназначение е да способства за осъществяването на дейностите, които не са освободени, се прилагат разпоредбите на Директива 2014/25/ЕС. Ако действително е невъзможно да се определи за коя дейност е предназначена първоначално, поръчката се възлага в съответствие с правилата, посочени в член 6, параграф 3 от Директива 2014/25/ЕС (61).
            
         
               (61)
            
            
               Мерките, предвидени в настоящото решение, са в съответствие със становището на Консултативния комитет за обществени поръчки,
            
         ПРИЕ НАСТОЯЩОТО РЕШЕНИЕ:
   Член 1
   Директива 2014/25/ЕС не се прилага за поръчки, възложени от възложители и предназначени да способстват за осъществяването на следните дейности:
   
               а)
            
            
               доставка на електроенергия на дребно за клиенти, чието потребление се записва чрез уреди за измерване на потреблението (registrierende Leistungsmessung — RLM), и клиенти, чието потребление на електроенергия се начислява на базата на стандартен товаров профил (СТП), с изключение на клиенти със СТП, снабдявани при условията на основна доставка, определени със закон, и на пазара на електроенергия за отопление на територията на Федерална република Германия;
            
         
               б)
            
            
               доставка на природен газ на дребно за клиенти, чието потребление се записва чрез уреди за измерване на потреблението (registrierende Leistungsmessung — RLM), и клиенти, чието потребление се начислява на базата на стандартен товаров профил (СТП), с изключение на клиенти със СТП, снабдявани при условията на основна доставка, определени със закон, на територията на Федерална република Германия;
            
         Член 2
   Адресат на настоящото решение е Федерална република Германия.
   
      Съставено в Брюксел на 15 септември 2016 година.
      
         
            За Комисията
         
         Elżbieta BIEŃKOWSKA
         
            Член на Комисията
         
      
   
   
      (1)  ОВ L 94, 28.3.2014 г., стр. 243.
   
      (2)  Директива 2009/72/ЕО на Европейския парламент и на Съвета от 13 юли 2009 г. относно общите правила за вътрешния пазар на електроенергия и за отмяна на Директива 2003/54/ЕО (ОВ L 211, 14.8.2009 г., стр. 55).
   
      (3)  Директива 2009/73/ЕО на Европейския парламент и на Съвета от 13 юли 2009 г. относно общите правила за вътрешния пазар на природен газ и за отмяна на Директива 2003/55/ЕО (ОВ L 211, 14.8.2009 г., стр. 94).
   
      (4)  Германска наредба за общите условия на основната доставка за битови клиенти и на допълнителната доставка на електроенергия от мрежата за ниско напрежение (Verordnung über Allgemeine Bedingungen für die Grundversorgung von Haushaltskunden und die Ersatzversorgung mit Elektrizität aus dem Niederspannungsnetz — StromGVV) от 26 октомври 2006 г., Федерален държавен вестник, I, стр. 2391, последно изменена с член 1 от Наредбата от 22 октомври 2014 г., Федерален държавен вестник, I, стр. 1631.
   
      (5)  Германска наредба за общите условия на основната доставка за битови клиенти и на допълнителната доставка на газ от мрежата с ниско налягане (Gasgrundversorgungsverordnung — GasGVV) от 26 октомври 2006 г., Федерален държавен вестник, I, стр. 2391, 2396, последно изменена с член 2 от Наредбата от 22 октомври 2014 г., Федерален държавен вестник, I, стр. 1631.
   
      (6)  Регламент (EO) № 139/2004 на Съвета от 20 януари 2004 г. относно контрола върху концентрациите между предприятия (ОВ L 24, 29.1.2004 г., стр. 1).
   
      (7)  T-463/14, Osterreichische Post AG, точка 28.
   
      (8)  M.3440 — EDP/ENI/GDP, съображение 56; M.5496 — VATTENFALL/NUON ENERGY, съображение 12.
   
      (9)  M.3440 — EDP/ENI/GDP, съображение 73; M.2947 — Verbund/EnergieAllianz, съображение 35.
   
      (10)  M.5496 — VATTENFALL/NUON ENERGY, съображение 12.
   
      (11)  BKartA, решение от 30 ноември 2009 г., B8-107/09 — Integra/Thüga, точка 28; решение от 30 април 2010 г., B8-109/09 — RWE AG, наред с другото, точка 55.
   
      (12)  Член 12 от Наредбата за достъп до електроенергийната мрежа (Stromnetzzugangsverordnung (StromNZV) от 25 юли 2005 г. (Федерален държавен вестник. I, стр. 2243, последно изменена с член 8 от Закона от 21 юли 2014 г. (Федерален държавен вестник. I стр. 1066); мониторингов доклад за 2014 г., стр. 32 и сл.
   
      (13)  Становище на BKartA, стр. 4.
   
      (14)  BNetzA и BKartA, мониторингов доклад съгласно член 63, параграф 3 във връзка с член 35 от EnWG и член 48, параграф 3 във връзка с член 53, параграф 3 от Закона за ограниченията върху конкуренцията (GWB) от 10 ноември 2015 г. (мониторингов доклад за 2015 г.), стр. 33; федерална служба за защита на конкуренцията (вж. по-горе бележка под линия 8), стр. 5.
   
      (15)  BKartA, решение от 30 ноември 2009 г., B8-107/09 — Integra/Thüga, точка 32; решение от 30 април 2010 г., B8-109/09 — RWE AG, наред с другото, точка 55.
   
      (16)  По силата на член 36, параграф 1 от EnWG доставчиците на електроенергия трябва да оповестят и публикуват в интернет общите условия и общите цени за доставка под ниско напрежение и ниско налягане за зони от мрежата, в които извършват основна доставка за битови клиенти, и да снабдяват тези битови клиенти съгласно тези условия и тези цени. В съответствие с член 38 от EnWG основните доставчици също имат законово задължение да осигуряват допълнителни доставки под ниско напрежение за срок до три месеца за всички крайни клиенти, чийто доставчик на електроенергия няма възможност да извършва доставка.
   
      (17)  Пак там, с позоваване на мониторинговия доклад за 2015 г., стр. 10, според който нарушения на закона за конкуренцията от алтернативните доставчици се наблюдават само на пазарите за клиенти със специални договори.
   
      (18)  BKartA, становище, стр. 6.
   
      (19)  M. 4180 Gaz de France/Suez, съображение 63; M.3868 — DONG/Elsam/Energi E2, съображение 193 и сл.; M. 3440 — EDP/ENI/GDP съображение 215 и сл.; M.5740 — Gazprom/A2A/JOF, съображение 17 и сл.
   
      (20)  BKartA, решение от 23 октомври 2014 г., B8 — 69/14, точка 74.
   
      (21)  Член 24 от Gasnetzzugangsverordnung (GasNZV) от 3 септември 2010 г., Федерален държавен вестник. I, стр. 1261, последно изменен с член 4 от Закона от 21 юли 2014 г., Федерален държавен вестник. I, стр. 1066.
   
      (22)  BKartA, решение от 23 октомври 2014 г., B8 — 69/14, точка 168.
   
      (23)  BKartA, становище, стр. 8
   
      (24)  BKartA, становище, стр. 9; мониторингов доклад за 2015 г., стр. 329.
   
      (25)  M. 5496 — Vattenfall/Nuon Energy, съображение 15 и сл.
   
      (26)  M. 7778 — Vattenfall/Engie/GASAG, съображение 37.
   
      (27)  M. 5467 RWE/Essent, съображение 372 и сл.
   
      (28)  BKartA, решение от 23 октомври 2014 г., EWE/VNG.
   
      (29)  BNetzA и BKartA, мониторингов доклад съгласно член 63, параграф 3 във връзка с член 35 от EnWG и член 48, параграф 3 във връзка с член 53, параграф 3 от GWB от 19 декември 2013 г. (мониторингов доклад за 2013 г.), стр. 24.
   
      (30)  Мониторингов доклад за 2014 г., стр. 26.
   
      (31)  Мониторингов доклад за 2015 г., стр. 29.
   
      (32)  Битовите клиенти са крайни клиенти, които зaкупуват електроенергия основно за лично ползване в домакинствата или за лично годишно потребление, което не надвишава 10 000 киловатчаса, за професионални, селскостопански или търговски цели (раздел 3, параграф 22 от EnWG) — определено по-горе.
   
      (33)  Мониторингов доклад за 2015 г., стр. 39.
   
      (34)  Вжл бележка под линия 33.
   
      (35)  Мониторингов доклад за 2015 г., стр. 40.
   
      (36)  Директива 2004/17/ЕО на Европейския парламент и на Съвета от 31 март 2004 година относно координиране на процедурите за възлагане на обществени поръчки от възложители, извършващи дейност във водоснабдяването, енергетиката, транспорта и пощенските услуги (ОВ L 134, 30.4.2004 г., стр. 1).
   
      (37)  Решение 2010/403/ЕС на Комисията от 14 юли 2010 г. за освобождаване на производството и продажбата на едро на електроенергия в италианската макрозона Север и продажбата на дребно на електроенергия на крайните потребители, присъединени към мрежи под средно, високо и много високо напрежение в Италия, от прилагането на Директива 2004/17/ЕО на Европейския парламент и на Съвета относно координирането на процедурите за възлагане на поръчки от възложители, извършващи дейност в секторите на водоснабдяването, енергетиката, транспорта и пощенските услуги (ОВ L 186, 20.7.2010 г., стр. 44).
   
      (38)  Решение 2007/706/ЕС на Комисията от 29 октомври 2007 г. за освобождаване на производството и продажбата на електроенергия в Швеция от прилагането на Директива 2004/17/ЕО на Европейския парламент и на Съвета от 31 март 2004 година относно координиране на процедурите за възлагане на обществени поръчки от възложители, извършващи дейност във водоснабдяването, енергетиката, транспорта и пощенските услуги (ОВ L 287, 1.11.2007 г., стр. 18).
   
      (39)  Мониторингов доклад за 2015 г., стр. 180.
   
      (40)  Мониторингов доклад за 2015 г., стр. 186; становище на BKartA, стр. 13.
   
      (41)  Мониторингов доклад за 2015 г., стр. 188.
   
      (42)  Мониторингов доклад за 2015 г., стр. 187.
   
      (43)  Пак там.
   
      (44)  Epex Spot е борсата за енергийните спот пазари на Германия, Франция, Австрия и Швейцария.
   
      (45)  Енергийна борса Австрия (EXAA) е централноевропейска енергийна борса, която обхваща Австрия и Германия
   
      (46)  Мониторингов доклад за 2015 г., стр. 24 и сл.
   
      (47)  http://ec.europa.eu/eurostat/statistics-explained/index.php/File:Electricity_prices_for_household_consumers,_2015s1_(EUR_kWh).png.
   
      (48)  Пак там.
   
      (49)  Мониторингов доклад за 2015 г., стр. 254.
   
      (50)  Пак там.
   
      (51)  Мониторингов доклад за 2015 г., стр. 300.
   
      (52)  Пак там.
   
      (53)  Мониторингов доклад за 2015 г., стр. 306.
   
      (54)  Становище на BKartA, стр. 19.
   
      (55)  Мониторингов доклад за 2015 г., стр. 307; становище на BKartA, стр. 19.
   
      (56)  Мониторингов доклад за 2015 г., стр. 304.
   
      (57)  Вж. мониторинговия доклад за 2015 г., стр. 245 и 291 и сл. относно общите продажби.
   
      (58)  Вж. бележка под линия 43.
   
      (59)  Основна и аварийна доставка на клиенти със СТП и доставка на електроенергия за отопление.
   
      (60)  Основна и аварийна доставка на клиенти със СТП.
   
      (61)  Подобен съществен резултат ще произтича и от прилагането на член 9 от Директива 2004/17/ЕО.